د دئه یا ایسنی کارگراییا گن قاچاق داری، جئنیا چریکی و شورشتیا چی یا FARC و گروه‌های ضد شورشت خلاف قانون و همچنو دسه یاچی نظامی چیthe Autodefensas Unidas de Colombia AUC که درگر جئنیا مسلح فره گن بوئن د مشگلیا دولت کلمبیا بیه. صنعتیا قووین داریی د کلمبیا وا گرتن پیل خارجکی خو خصوصند د امریکا باعث بینه که ریتراز اموری ای ولات خو با، ولی د لا تر دیوونداریا داریی باعث بینه که دولت کلمبیا د دئه 1980 زایشتی ضئیف با و سی یه به امریکا چل کرد د ولات هومسا کلمبیا یئنی پاناما. د سال ۱۹۸۹، تا مانوئل نوریگا که مینجاگر قاچاق داری بی وه دس امریکا د کار برکنار بی. دسه یا شورشتی جور واجور دوبیشترشو وا شورشی آئم دوزی و فاچاق داری خرج خوشونه در می آوردن و د راساگه یا دیر د دس چی راساگه یا دهات که فره گپ بیین ایسجان و د پاره ای د جایا باعث جگایی مینجا راساگه یا جور وا جور د کلمبیا بیین . د اولیا دئه 1980 زایشتی ، کوششتیایی سی مصالئه دئن دولت و دسه یا شورشی انجوم گرت که دس آخر ونو د خویی انجومگر نبیین و شایت یه کم و کوتی باعث بیین که ای دسه یا کمتر گن کاری بکن. یه گل د ای مصالئه یا ایسنی د ای زمینه د گات رئیس کومره ولاتی آندرس پاسترانا آرانگو بی که وا FARC د فاصله سالیا ۱۹۹۸ تا ۲۰۰۲ انجوم گرت.